অসমৰ মুখ্য মন্ত্ৰী সৰ্বানন্দ সোণোৱালে আজি কলকাতাৰ ৰাছেল ষ্টীটত থকা অসম ভৱনৰ চৌহদত ৰসৰাজ লক্ষ্মীনাথ বেজবৰুৱাৰ বৃহদাকাৰৰ আৰু পূৰ্ণ অৱয়বৰ এটা প্ৰতিমূৰ্তি উন্মোচন কৰে।
মূৰ্তিটো অসম চৰকাৰৰ সাংস্কৃতিক সঞ্চালকালয়ৰ উদ্যোগত তথা সাধাৰণ প্ৰশাসন আৰু গড়কাপ্টানী (গৃহ) বিভাগৰ সহযোগত নিৰ্মাণ কৰা হৈছে।
প্ৰায় ২০ লাখ টকা ব্যয়-সাপেক্ষে নিৰ্মিত প্ৰতিটোৰ প্ৰধান ভাস্কৰ্য্যশিল্পী বিজু দাস।
সাহিত্যৰথীৰ প্ৰতিমূৰ্তিটো উন্মোচন কৰি মুখ্য মন্ত্ৰী সোণোৱালে কয় যে বেজবৰুৱাৰ প্ৰতিমূৰ্তিটোৱে অসমীয়া ভাষা, সাহিত্যৰ গৌৰৱোজ্জ্বল যাত্ৰাৰ চানেকি বহন কৰি থকাৰ লগতে দুয়োখন ৰাজ্যৰ মাজত কলা-সংস্কৃতি আৰু ভাষা-সাহিত্যৰ সম্পৰ্ক অধিক শক্তিশালী কৰিব।
"বেজবৰুৱাই কলকাতাৰ পৰাই ৰাজ্যখনৰ ভাষা-সাহিত্যৰ দিশলৈ যথেষ্ট অৱদান আগ বঢ়াই গৈছে", মুখ্য মন্ত্ৰীয়ে কয়।
তেওঁ প্ৰতিমূৰ্তিটো যাতে সকলো সময়তে পৰিষ্কাৰ-পৰিচ্ছন্ন হৈ থাকে তাৰ বাবে সঠিক পদক্ষেপ ল'বলৈও অসম ভৱন কৰ্তৃপক্ষক নিৰ্দেশ দিয়ে।
তেওঁ প্ৰতিমূৰ্তিটো নিৰ্মাণ কৰা ভাস্কৰ্য্যশিল্পী বিজু দাসৰো শলাগ লয়।
অনুষ্ঠানটোত স্বাস্থ্য, বিত্ত আৰু শিক্ষা বিভাগৰ মন্ত্ৰী হিমন্ত বিশ্ব শৰ্মা আৰু মুখ্য মন্ত্ৰীৰ প্ৰেছ উপদেষ্টা হৃষিকেশ গোস্বামীও উপস্থিত আছিল।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
